b'\n_START_ARTICLE_\nMormonova knjiga\n_START_PARAGRAPH_\nMormonova knjiga (v izvirniku angle\xc5\xa1ko Book of Mormon) je ena izmed dveh svetih knjig Cerkve Jezusa Kristusa svetih iz poslednjih dni oz. Mormonske cerkve (druga je Sveto pismo). Prvi\xc4\x8d jo je objavil Joseph Smith mlaj\xc5\xa1i leta 1830._NEWLINE_Po mormonski teologiji je Mormonova knjiga zbirka svetih spisov, ki je primerljiva s Svetim pismom, poro\xc4\x8dilo o Bo\xc5\xbejih ravnanjih s starodavnimi prebivalci obeh Amerik, ki vsebuje polnost ve\xc4\x8dnega evangelija._NEWLINE_O nastanku knjige je Joseph Smith rekel, da so knjigo z duhom prero\xc5\xa1tva in razodetja zapisali mnogi starodavni preroki. Njihove besede naj bi bile zapisane na zlatih plo\xc5\xa1\xc4\x8dah, katere naj bi prerok Moroni 421 let po Kristusu skril na gori Kumora. Po ve\xc4\x8d stoletjih naj bi Bog izbral Josepha za svojega preroka in poslal angela Moronija, ki mu je pokazal, kje so zakopane. Joseph je nato 21. septembra leta 1823 po lastnih trditvah plo\xc5\xa1\xc4\x8de tudi odkril, izvirnik iz plo\xc5\xa1\xc4\x8d s posebnim pripomo\xc4\x8dkom prevedel v angle\xc5\xa1\xc4\x8dino, nato pa jih vrnil Moroniju._NEWLINE_Prva angle\xc5\xa1ka izdaja je iz\xc5\xa1la v Palmyri v zvezni dr\xc5\xbeavi New York v Zdru\xc5\xbeenih dr\xc5\xbeavah Amerike leta 1830. Knjiga je postala temelj novonastale mormonske veroizpovedi in velja kot \xc5\xa1e ena zaveza Jezusa Kristusa poleg Svetega pisma za sveto knjigo.\n_START_SECTION_\nVsebina\n_START_PARAGRAPH_\nMormonova knjiga vsebuje pou\xc4\x8devanja nebe\xc5\xa1kega O\xc4\x8deta ljudem, ki so \xc5\xbeiveli na ameri\xc5\xa1kih tleh. Deli tega zapisa so postavljeni v \xc4\x8das 2000 let pred rojstvom Jezusa Kristusa. Drugi del se za\xc4\x8dne pribli\xc5\xbeno 600 let pred Kristusom in se kon\xc4\x8da 400 let po njegovem rojstvu._NEWLINE_Ve\xc4\x8dina Mormonove knjige govori o skupini Izraelcev, ki so potovali iz Jeruzalema na ameri\xc5\xa1ko celino. Na to potovanje so se odpravili 600 let pred rojstvom Jezusa Kristusa. Vodila sta jih prerok Lehi in njegov sin Nefi. Dva Nefijeva brata sta bila zlobna in nista hotela ubogati svojega o\xc4\x8deta. Imenovala sta se Laman in Lamuel._NEWLINE_Ko je Lehi umrl, so se \xc4\x8dlani dru\xc5\xbeine lo\xc4\x8dili v dve skupini. Tisti, ki so sledili Nefiju, so se imenovali Nefiti, tisti, ki so sledili Lamanu pa so se imenovali Lamaniti. Ti dve majhni skupini sta se razvili v veliki ljudstvi. Nefiti in Lamaniti so se v mnogih vojnah bojevali drug proti drugemu. Bog je blagoslovil in varoval ljudi, ki so se pokoravali njegovim zapovedim. Izbral je mnoge preroke, da bi pou\xc4\x8devali in vodili njegove ljudi v Ameriki. Te zgodbe so zapisane v knjigi._NEWLINE_Nekateri izmed najpomembnej\xc5\xa1ih prerokov v tej knjigi so Nefi, Jakob, Benjamin, Alma, Mormon in Moroni. Vsi ti mo\xc5\xbeje so zapisovali zgodovino Bo\xc5\xbejega ljudstva v Ameriki. Mormon je te prero\xc5\xa1ke zapise zbral v eni knjigi. Preroki so povedali ljudem, da bo Jezus pri\xc5\xa1el in obiskal njihovo de\xc5\xbeelo, ko bo dokon\xc4\x8dal svoje delo v Jeruzalemu. Jezus se je zares prikazal dobrim ljudem v Ameriki. Pou\xc4\x8deval jih je svoj evangelij in stvari, ki jih morajo storiti, da bi se po svoji smrti vrnili k Bogu. Ljudje so Jezusu verjeli in ga ubogali dolga leta. Bili so dobri in so \xc5\xbeiveli v miru. Potem so za\xc4\x8deli na Jezusa pozabljati. Prenehali so poslu\xc5\xa1ati svoje preroke. Po\xc4\x8deli so zgolj zlobne stvari. Mormon, eden izmed zadnjih prerokov v knjigi, je dal zgodovinsko kroniko o svojem ljudstvu, Nefijcih, svojemu sinu Moroniju. Ko so bili vsi njegovi ljudje pobiti v veliki bitki z Lamanci, je Moroni na hribu zakopal zgodovinsko kroniko, ki so jo preroki napisali o njegovem ljudstvu.\n_START_SECTION_\nSlovenska izdaja\n_START_PARAGRAPH_\nKnjiga je prevedena v sloven\xc5\xa1\xc4\x8dino in je bila prvi\xc4\x8d izdana leta 2000. Obsega 510 strani. (COBISS)'